open-index/open-wikipedia-markdown huggingface dataset:
Ալկալիներ

**Ալկալիներ** (, հիմքեր  (al-qaly), ջրում հեշտ լուծվող հիմքեր, որոնք ջրային լուծույթներում լավ դիսոցվում և առաջացնում են մեծ քանակով հիդրօքսիլ իոններ՝ OH--։

Ալկալի են ալկալիական մետաղների հիդրօքսիդները (կծու ալկալիներ ), որոնք ամենաուժեղ հիմքերն են (կալիումի հիդրօքսիդ, նատրիում78mի հիդրօքսիդ և այլն)։ Ալկալիներ են նաև հողալկալիական մետաղների հիդրօքսիդները և ամոնիումի հիդրօքսիդը։

## Հատկություններ
Ալկալիները, բացառությամբ ամոնիումի հիդրօքսիդի, սպիտակ, ջուր կլանող, պինդ նյութեր են։ Ջրային լուծույթները լակմուսը գունավորում են կապույտ, քայքայում են գործվածքները, հատկապես՝ բրդեղենը։ Ալկալիները ջրում լուծելիս անջատում են ջերմություն։

Լայնորեն օգտագործվում են արդյունաբերության մեջ։

## Ծանոթագրություններ

Կատեգորիա:Ալկալիներ
Ալիզարին

**Ալիզարին**, 1,2-դիօքսիանտրաքինոն, C14H8O4, օրգանական միացություն, բնական ներկանյութ։

## Պատմություն
Իբրև այդպիսին օգտագործվել է դեռևս հին դարերում, (նաև՝ Հայաստանում)։ Առաջին ներկանյութն է, որ սինթեզվել է արհեստական ճանապարհով (Կ. Գրեբե և Կ. Լիբերման, 1869)։

## Հատկություններ
Նարնջագույն բյուրեղներ են, հալման ջերմաստիճանը՝ 290&nbsp;°C, եռմանը՝ 430&nbsp;°C։ Վատ է լուծվում ջրում, լավ՝ քացախաթթվում, բենզոլում և ալկալիների լուծույթներում։

Ալիզարինի խիտ լուծույթը կարմիր է, նոսրը՝ կապտամանուշակագույն։

## Ստացում
Արդյունաբերության մեջ ստանում են անտրաքինոնսուլֆաթթուն օքսիդիչի առկայությամբ, կծու կալիումի հետ հալելով։ Ալիզաինը պարունակում են տորոնի արմատները (4,4–6,8% անտրաքինոնային գլյուկոզիդներ)։

## Տորոն
Տորոնի մշակումը Եվրոպայում սկսվել է 18-դ դարերի կեսերին, երբ Հ. Ալթունյանը (Ալթըն ժան) նրա սերմերը Անատոլիայից տարել է Ֆրանսիա։ Ալիզարին և այլ բազմաօքսիանտրաքինոններ հայտնի են ալիզարինային ներկանյութեր անունով։ Մի շարք մետաղների հետ ալիզարինի միացությունները վառ գունավորված, կայուն, անլուծելի լաքեր են։

## Կիրառություն
Տարածված է վառ կարմիր ալյումինական լաքը, որից պատրաստում են բարձրորակ և կայուն գեղարվեստական ներկեր։ Ալիզարինային ներկանյութերը, որոնք կայուն են օճառի, շփման, լույսի նկատմամբ, օգտագործում են բամբակը, վուշը, բուրդը, մետաքսը ներկելու համար։

## Ծանոթագրություններ

## Գրականություն
* 
* Schweppe, H., and Winter, J. "Madder and Alizarin", in Artists’ Pigments. A Handbook of Their History and Characteristics, Vol 3: E.W. Fitzhugh (Ed.) Oxford University Press 1997, p.&nbsp;109 – 142

## Արտաքին հղումներ
* Molecule of the day: Alizarin 
* Madder lake, Colourlex

Կատեգորիա:Գունանյութեր
Կատեգորիա:Ներկանյութեր
Լետկա

**Լետկա** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վյատկա գետի ձախ ափից 3680 կմ հեռավորության վրա։ Գետի երկարությունը կազմում է 260 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010300212111100031600
* Կոդը ըստ հիդրոլոգիական հետազոտության (ՌԴ) — 111103160
* Ավազանի կոդը — 10.01.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Ռուսաստանի գետեր
Ռերում նովարում

մինի|Լևո 13-րդ
**«Ռերում նովարում»** (), Լևոն XIII-րդ պապի Էնցիկլիկան (1891), որը հայտնի է, որպես կաթոլիկության սոցիալական քաղաքականությունը սկզբնավորող առաջին փաստաթուղթ։

## Ընդհանուր բնութագիր
«Ռերում նովարում» սրբագործել է մասնավոր սեփականությունը, դասակարգային անհավասարությունը, բուրժուական պետությունը, կոչ արել ստեղծել եկեղեցու հսկողությամբ կղերական բանվորական կազմակերպություններ, կանխել բանվորների շրջանում սոցիալիզմի ազդեցությունը։

«Ռերում նովարում» բացահայտ հարձակում էր ընդդեմ սոցիալիզմի և կոմունիզմի՝ որպես եկեղեցու հեղինակությունը խարխլող ու շահագործողական պետության համար վտանգավոր գործոնի։ Սոցիալական հարցերին նվիրված պապերի հետագա էնցիկլիկաները ելնում էին «Ռերում նովարում»-ի դրույթներից, նոր պայմաններին համեմատ լրացնելով այն։

## Գրականություն
* Текст энциклики
* Папа Лев XIII. Rerum novarum / Пер. Рабиновича В. И.

Կատեգորիա:Պապության պատմություն
Կատեգորիա:Ձախաթևյան քաղաքականություն
Ալխեսիրասի կոնֆերանս

**Ալխեսիրասի կոնֆերանս 1906**, տեղի է ունեցել հունվարի 15-ից մինչև ապրիլի 7-ը, Ալխեսիրասում (Իսպանիա), Գերմանիայի նախաձեռնությամբ՝ Մարոկկոյի նկատմամբ ֆրանսիական պրոտեկտորատի հաստատումը կանխելու նպատակով։ Մասնակցում էին Գերմանիան, Ֆրանսիան, Անգլիան, Ավստրո–Հունգարիան, Ռուսաստանը, Իտալիան, Իսպանիան, Բելգիան, Հոլանդիան, Պորտուգալիան, Շվեդիան, ինչպես նաև Մարոկկոն ու ԱՄՆ–ը։ Կոնֆերանսում միայնակ մնալով՝ Գերմանիան տեղի տվեց։ Ձևականորեն հոչակվեց Մարոկկոյի սուլթանի անկախությունը։ Ոստիկանության կազմակերպումն ու ղեկավարումը հանձնարարվեց Ֆրանսիային ու Իսպանիային։ Ալխեսիրասի կոնֆերանսի որոշումները Ֆրանսիայի համար Մարոկկոն վերջնականապես նվաճելու ուղի հարթեցին և նպաստեցին անգլո–ֆրանսիական դաշինքի ամրապնդմանը։

Կատեգորիա:Կոնֆերանսներ
Կատեգորիա:Ֆրանսիայի վաղ ժամանակակից պատմություն
Ալկալի հողեր

**Ալկալի հողեր**, հողեր, որտեղ կլանված նատրիումի քանակը գերազանցում է կլանունակության 20%-ը։

## Դասակարգում
Ըստ նատրիումի քանակի, ալկալի հողերը լինում են՝
* թույլ ալկալի (20-25%),
* միջին ալկալի (25-40%),
* ուժեղ ալկալի (40%-ից ավելի)։

Կան նաև թույլ ալկալիացած (5-10%), միջին ալկալիացած (10-15%) և ուժեղ ալկալիացած (15-20%) հողեր։

Պարունակած աղերի բնույթով ալկալի հողերը լինում են՝
* սոդայական
* քլորիդ-սուլֆատային

;Սոդայական
Սոդայական ալկալի հողերը տարածված են համապատասխան աղուտների շրջաններում։
;Քլորիդ-սուլֆատային
Քլորիդ-սուլֆատային ալկալի հողերը հատուկ են ԽՍՀՄ շագանակագույն և գորշ հողերի գոտիներին։

## Առաջացում
Ալկալի հողերը առաջացել են նատրիումական աղակալած հողերից բնական լվացման՝ աղազերծման ճանապարհով, որն արտահայտվում է մակերեսային փխրուն շերտի տակ՝ ալկալիացած սյունակոշտային հորիզոնի կազմավորմամբ։ Ալկալի հողերը առաջացել են նաև նատրիումի սուլֆատ պարունակող և բարձր մակարդակ ունեցող ստորգետնյա ջրերով սնվելու հետևանքով։ Այս դեպքում առաջանում է դիսպերս մասնիկներով հարուստ, խիստ արտահայտված խորքային ալկալիացած հորիզոն՝ հագեցած փոխանակային նատրիումով, որի առկայությամբ կոլոիդները հիդրատացվում են և խոնավ վիճակում վերածվում ցեխախառն, մածուցիկ, անջրանցիկ զանգվածի։

Չորանալու ընթացքում սեղմվելով՝ ճաքճքում և առաջացնում են հողասյուներ և կոշտեր։ Դրա հետևանքով հողն ամրանում է (նրա մշակումը՝ դժվարանում), գյուղատնտեսական բույսերի համար դառնում ոչ պիտանի։ Ալկալիացած հորիզոններն ունեն հիմնային ռեակցիա, որի աստիճանը պայմանավորված է փոխանակային նատրիումի, ինչպես նաև նորմալ սոդայի և նատրիումի կարբոնատի քանակով։

ՀԽՍՀ-ում ալկալի հողեր կան Արարատյան դաշտում։ Մերձարաքսյան հովտի ալկալի հողերը սոդայական են։ Գյուղատնտեսական բույսերի համար այս հողերը պիտանի դարձնելու նպատակով հոդի մեջ ներմուծում են կալցիում պարունակող աղեր, հատկապես՝ գիպս, որի շնորհիվ նատրիումը փոխարինվում է կալցիումով և սոդա չի առաջացնում, մեծանում է հողի ջրաթափանցելիությունը, հեշտանամ ջրալույծ աղերի լվացումը։

Հողի հիմնային ռեակցիան չեզոքացնելու համար օգտագործում են նաև քիմիական արդյունաբերության թափոններ՝ ծծմբական թթու, երկաթարջասպ և այլն։ Կառուցվում է ցամաքուրդային (դրենաժային) ցանց՝ լվացման ընթացքում լուծված աղերը հեռացնելու նպատակով։

Կատեգորիա:Հողագիտություն
Ալկոհոլատներ

thumb|Ալկոհոլատի իոն

**Ալկոհոլատներ**, օրգանական աղանման միացություններ, որոնք առաջանում են սպիրտների հիդրօքսիլ խմբի ջրածնի ատոմը մետաղով տեղակալելով՝ R–O–Me (Me = մետաղի ատոմ)։

## Ստացում
Ստացվում են մետաղների և սպիրտների փոխազդեցությունից։ (R - ռադիկալ, Me - մետաղներ)

:\mathrm{ 2ROH + 2Me  \longrightarrow 2ROMe + H_2 \uparrow}

Ալկոհոլատները սպիրտներում լուծելի, ջրում հեշտ հիդրոլիզվող, պինդ, անկայուն նյութեր են։ Օգտագործվում են օրգանական սինթեզում։

## Ծանոթագրություններ

Կատեգորիա:Ալկոհոլատներ
Աերոմագնիսական հանույթ

**Աերոմագնիսական հանույթ**, Երկրի մագնիսական դաշտի առանձնահատկություններն ուսումնասիրելու մեթոդ, որը հիմնված է մագնիսական լարվածության լրիվ մեծությունը կամ ուղղաձիգ բաղադրիչը մագնիսամետրով ինքնաթիռից անընդհատ չափելու վրա։

## Չափումներ
Չափումները կատարվում են հետազոտվող տարածության վրա երթուղային զուգահեռ թռիչքների միջոցով։ Ըստ հանույթի մասշտաբի, հեռավորությունը երթուղիների միջև տատանվում է 500 մ-ից մինչև 10 կմ։

## Կիրառում
Աերոմագնիսական հանույթը կիրառվում է երկրաբանական քարտեզներ կազմելիս, օգտակար հանածոների (գլխավորապես երկաթի հանքաքարի) նոր հանքավայրեր որոնելիս և դրանց տեղաբաշխման ընդհանուր օրինաչափությունները որոշելիս։ Աերոմագնիսական հանույթի արդյունքները պատկերվում են Երկրի մագնիսական դաշտի լարվածության ուղղաձիգ բաղադրիչի իզոգծերով կազմված քարտեզների և կտրվածքի ուղղությամբ չափվող մեծությունների փոփոխությունը պատկերող կորերի գրաֆիկի տեսքով։

Կատեգորիա:Մագնիսականություն
Ազատ արհմիությունների միջազգային կոնֆեդերացիա

**Ազատ արհմիությունների միջազգային կոնֆեդերացիա, ԱԱՄԿ** (), միջազգային արհմիութենական միավորում 1949-2006 թվականներին։

Հիմնվել է 1949 թվավանին, Լոնդոնում՝ Արհմիությունների համաշխարհային ֆեդերացիայի պառակտումից հետո։

Ընդգրկել է մոտ 148 երկրների 225 կազմակերպություն՝ շուրջ 157 միլիոն անդամով։ Ունեցել է նաև 2 տարածաշրջանային կազմակերպություն՝ Ասիական և Միջամերիկյան։ Կենտրոնական վարչությունը գտնվում էր Բրյուսելում, ղեկավար մարմիններն էին՝ կոնգրեսը (հրավիրվում էր 3 տարին մեկ անգամ), ընտրովի գործադիր կոմիտեն, գլխավոր քարտուղարը և նախագահը։

Հրատարակել է «Ազատ արհմիութենական աշխարհ» ամսագիրը՝ անգլերեն, ֆրանսերեն, գերմաներեն և իսպաներեն լեզուներով։

Լուծարվել է 2006 թվականի հոկտեմբերի 31-ին, Աշխատանքի համաշխարհային կոնֆեդերացիայի հետ ձուլվելով կազմել է Արհմիությունների միջազգային կոնֆեդերացիան։

Կատեգորիա:Արհմիութենական միավորումներ
Սավոնա (գավառ)

**Սավոնա**, () գավառ Իտալիայի Լիգուրիա մարզում։ Մայրաքաղաքը Սավոնան է։ Գավառը զբաղեցնում է 1,545 կմ2 տարածք, բնակչությունը կազմում է 286,107 մարդ (2012 թ.)։ Գավառն ունի 69 կոմունա ։ 2010 թ. Դեկտեմբերի 31ի տվյալներով ամենամեծ բնակչություն ունեցող 10 քաղաքներն են՝

## Աղբյուրներ
* http://demo.istat.it/bil2010/index.html

Կատեգորիա:Իտալիայի գավառներ
Դատարկ բազմություն

thumb|upright=0.6|Դատարկ բազմությունը ոչ մի տարր չպարունակող բազմությունն է:
**Դատարկ բազմություն**, մաթեմատիկայում, ավելի կոնկրետ՝ բազմությունների տեսության մեջ յուրահատուկ բազմություն, որը չունի որևէ տարր(էլեմենտ)։ Դատարկ բազմության մեծությունը և հզորությունը հավասար է զրոյին։ Որոշ աքսիոմատիկ բազմությունների տեսություններ դատարկ բազմության գոյությունը հնարավոր են համարում դատարկ բազմության աքսիոմի ներառման միջոցով։ Այլ տեսություններում դատարկ բազմության գոյությունը հնարավոր է դուրս բերել։  Բազմությունների հնարավոր շատ հատկություններ ճիշտ են նաև դատարկ բազմության համար։

## Նշանակում
upright=0.6|right|thumb|Դատարկ բազմության սիմվոլը
Դատարկ բազմության տարածված նշանակումներն են «{}», «∅» և «\emptyset» սիմվոները։ Վերջին երկուսը առաջին անգամ ներկայացրել է Բուրբաքի խումբը (հատկապես՝Անդրե Վեյլը) 1939 թվականին, նորվեգերենի և դանիերենի այբուբենների Ø  տառից ոգեշնչված. այն կապված չէ հունարեն Φ տառի հետ։

Յունիկոդում դատարկ բազմության նշանը U+2205-ում է։ TeX-ում այն կոդավորվում է՝ \emptyset կամ \varnothing:

## Հատկություններ
Ստանդարտ աքսիոմատիկ բազմությունների տեսությունում, երկու բազմություն հավասար են, եթե պարունակում են նույն տարրերը. այս պատճառով կարող է գոյություն ունենալ միայն մեկ առանց էլեմենտներով բազմություն։ Գոյություն ունի միայն մեկ դատարկ բազմություն։

## Ծանոթագրություններ

## Գրականություն
* Halmos, Paul, *Naive Set Theory*. Princeton, NJ: D. Van Nostrand Company, 1960. Reprinted by Springer-Verlag, New York, 1974. ISBN 0-387-90092-6 (Springer-Verlag edition). Reprinted by Martino Fine Books, 2011. ISBN 978-1-61427-131-4 (Paperback edition).
* 
* 

## Արտաքին հղումներ
* Weisstein, Eric W., "Empty Set", *MathWorld*.

Կատեգորիա:Բազմությանների հզորություն
Կատեգորիա:Բազմությունների տեսության հիմնական հասկացություններ
Կատեգորիա:Բազմությունների տեսություն
Կատեգորիա:Ոչինչ
Ազատության կամավորների կորպուս

մինի
**Ազատության կամավորների կորպուս** (), իտալական դիմադրության շարժման պարտիզանական բանակը 1943-1945 թվականներին, կռվում էր գերմանացի և իտալացի ֆաշիստների դեմ։

## Կազմ
Հրամանատարության կազմում էին հակաֆաշիստական կուսակցությունների ներկայացուցիչները։ Պարտիզանական բոլոր ջոկատները, անկախ կուսակցական պատկանելությունից, 1945 թվականի մարտին միավորվեցին՝ կազմելով 150-հազարանոց բանակ։ Ազատության կամավորների կորպուսի հրամանատար նշանակվեց գեներալ Ռ. Կադոռնան, տեղակալներ՝ Լ. Լոնգոն և Ֆ. Պարրին։

Ազատության կամավորների կորպուսը գլխավորեց 1945 թվականի ապրիլյան համընդհանուր ապստամբությունը՝ ազատագրելով Հյուսիսային Իտալիայի մեծ մասը։ Դրանից հետո ազատության կամավորների կորպուսը լուծարքի ենթարկվեց։ Պարտիզանական ջոկատներում մարտնչել են ֆաշիստական գերությունից փախած խորհրդային շատ զինվորներ, այդ թվում՝ հայեր, հերոսությամբ աչքի են ընկել Մ. Դաշտոյանը, Գ. Քոլոզյանը և ուրիշներ։

Կատեգորիա:Հակաֆաշիզմ
Կատեգորիա:Պարտիզանական շարժումներ
Լարիսա Սոսյան

**Լարիսա Գևորգի Սոսյան** (), հայ իրավաբան, ՀՀ վարչական վերաքննիչ դատարանի նախկին դատավոր։

## Կրթություն
*1969-1975 թթ. սովորել և ավարտել է ԵՊՀ իրավաբանական ֆակուլտետը՝ հեռակա ուսուցմամբ։
 
## Աշխատանքային գործունեությունը
*1973-1979 թթ. - Երևանի ավտոդողերի գործարանի իրավախորհրդատու։ 
*1979-1983 թթ. - ՀԽՍՀ պետական արբիտրաժի ավագ ռևիզոր։
*1983-1990 թթ. - ՀԽՍՀ պետական արբիտրաժի պետական արբիտր։
*1990-1999 թթ. - ՀՀ պետական արբիտրաժի պետական արբիտր։
*1999-2001 թթ. - ՀՀ տնտեսական գործերով վերաքննիչ դատարանի դատավոր։
*2001-2008 թթ. - ՀՀ տնտեսական դատարանի դատավոր։
*2008-2010 թթ. - ՀՀ վարչական դատարանի դատավոր։ 
*2010 թ. նոյեմբերի 18-ին ՀՀ Նախագահի հրամանագրով նշանակվել է Հայաստանի Հանրապետության վարչական վերաքննիչ դատարանի դատավոր՝ դադարեցնելով Հայաստանի Հանրապետության վարչական դատարանի դատավորի լիազորությունները։
*2012 թ. ապրիլի 7-ից լիազորությունները դադարեցվել են պաշտոնավարման առավելագույն տարիքը (65 տարի) լրանալու կապակցությամբ։

## Ծանոթագրություններ

Կատեգորիա:Հայ իրավաբաններ
Կատեգորիա:1947 ծնունդներ
Կատեգորիա:Ապրիլի 7 ծնունդներ
Կատեգորիա:Երևան քաղաքում ծնվածներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:ՀՀ դատավորներ
Լուսինե Սարգսյան

**Լուսինե Լաուրետի Սարգսյան** (), հայ կինոռեժիսոր։

## Կենսագրություն
Լուսինե Լաուրետի Սարգսյանը ծնվել է 1973 թվականին, Հայաստանի Երևան քաղաքում։
* 1998 թվականին ավարտել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի կինոռեժիսուրայի բաժինը։
* 2002-2012 թվականներին աշխատել է «Հայֆիլմ» կինոստուդիայում և մի շարք մասնավոր ֆիլմարտադրող ընկերություններում /«DS studio», «RK films», «Parallels film production», «ARMNA llc»,«HK productions», «Sharm Pictures», «Team production», «Հ1 TV», «Հայաստանի Ազգային կինոկենտրոն», «Araprod» France, «Aremak» company, «Illusion production»/ որպես ռեժիսորի ասիստենտ և ռեժիսոր՝ ավելի քան 15 լիամետրաժ և կարճամետրաժ ֆիլմերում («Մոսկվիչ, իմ սեր», «Չնչիկ», «Եթե բոլորը», «Տխուր փողոցի լուսաբացը», «Խճճված զուգահեռներ», «Արահետ», «Նա և նե», «Փեսացուն կրկեսից», «Պահանջվում է միլիոնատեր», «Մի վախեցիր», «Սպանված աղավնի», «Երևանյան ռեգթայմ», «Ծանոթ և անծանոթ սեր», «Պարացելսի վարդը», «Լախտի», «Յարխուշտա», «Գժուկ» մանկական կինոհանդես և այլն)։
* 2006-2012 թվականներին համագործակցել է գովազդային, մեդիա դաշտում առաջատար ընկերությունների հետ / «Paradise» llc, «Sharm Holding», «Hieroglyph studio», «Eskiz» studio, «Pan-Armenian Geographical Association», «Շողակաթ »TV,« Շանթ »TV, «Միր» TV, «Chanal 2», «Avangard» club/ որպես կոորդինատոր կազմակերպել է տարատեսակ նախագծեր / վավերագրական ֆիլմեր, հեռուստահաղորդումներ, տեսահոլովակներ, գովազդային հոլովակներ, համերգային միջոցառումներ.../
* 2010 թվականին համագործակցում է «Illusion production» ի հետ՝ որպես ռեժիսոր։
* 2011–2014 թվականներին եղել է «Ոսկե ծիրան» Միջազգային կինոփառատոնի Կորիզ անվանակարգի նախընտրական ժյուրիի կազմի անդամ։
* 2015 թվականին եղել է «Մեկ կադր» կարճ ֆիլմերի միջազգային փառատոնի ժյուրիի անդամ։

## Ֆիլմագրություն
* 2011 թվականին նկարահանել է «Ծաղկապար» կարճամետրաժ խաղարկային ֆիլմը։/դեբյուտ/
* 2014 թվականին նկարահանել է «Շքամուտք» լիամետրաժ խաղարկային ֆիլմը, բաղկացած հինգ նովելներից։ Ֆիլմը մասնակցել է միջազգային կինոփառատոնների։
«Ոսկե Ծիրան» միջազգային կինոփառատոնում ընդգրկվել է հայկական համայնապատկեր անվանակարգում և ստացել է միջազգային Էկումենիկ ժյուրիի գլխավոր մրցանակ։
* 2014 թվականին սկսել է «Թափանցիկ Տանիքներ» լիամետրաժ խաղարկային ֆիլմի նկարահանման աշխատանքները։ Ավարտը -2016։

## Ծանոթագրություններ

Կատեգորիա:Հայ կինոռեժիսորներ
Կատեգորիա:Հայ ռեժիսորներ
Վեժայու (Լիմվայի վտակ)

**Վեժայու** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիմվա գետի ձախ ափից 70 կմ հեռավորության վրա։ Գետի երկարությունը կազմում է 19 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000017115
* Կոդը ըստ հիդրոլոգիական հետազոտության (ՌԴ) — 103001711
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Տրամաբանական քառակուսի

մինի|Տրամաբանական քառակուսի
**Տրամաբանական քառակուսի**, ավանդական տրամաբանության մեջ՝ սխեմա, որով ակնառու ձևով ներկայացվում են դատողության չորս հիմնական՝ նույն տերմիններն ունեցող, բայց քանակով կամ (և) որակով տարբերվող տեսակների հարաբերություններն ըստ բնույթի, դրա հիման վրա էլ՝ հարաբերություններն ըստ ճշմարտային արժեքի (առաջարկել է Միխայիլ Փսելլոսը, XI դ․)։ Այդ դատողություններն են՝ **ընդհանուր–հաստատական**՝ А (SaP), **մասնավոր–հաստատական**՝ I (SiP), **ընդհանուր–ժխտական**՝ Е (SeP), **մասնավոր–ժխտական**՝ Օ (SoP)։ A-ն և E-ն գտնվում են հակադիմության հարաբերության մեջ, A-ն և Օ–ն՝ հակասության և այլն։ Հարաբերություններն ըստ ճշմարտային արժեքի որոշվում են հետևյալ կերպ, եթե հակադեմ (հակադիմության հարաբերության մեջ գտնվող) դատողություններից մեկը ճշմարիտ է, ապա մյուսը կեղծ է, իսկ եթե մեկը կեղծ է, ապա մյուսն անորոշ է (որոշ դեպքերում ճշմարիտ է, այլ դեպքերում՝ կեղծ), եթե ենթահակադեմ դատողություններից մեկը ճշմարիտ է, ապա մյուսն անորոշ է, իսկ եթե մեկը կեղծ է, ապա մյուսը ճշմարիտ է, եթե հակասող դատողություններից մեկը ճշմարիտ է, ապա մյուսը կեղծ է, իսկ եթե մեկը կեղծ է, ապա մյուսը ճշմարիտ է, եթե ստորադիր դատողություններից ընդհանուրը ճշմարիտ է, ապա մասնավորը նույնպես ճշմարիտ է, իսկ եթե ընդհանուրը կեղծ է, ապա մասնավորն անորոշ է, եթե մասնավորը ճշմարիտ է, ապա ընդհանուրն անորոշ է, իսկ եթե մասնավորը կեղծ է, ապա ընդհանուրը նույնպես կեղծ է։ Տրամաբանական քառակուսու սկզբունքով կարելի է ներկայացնել նաև մոդալ դատողությունների հարաբերությունները։

Կատեգորիա:Իմաստաբանություն
Կատեգորիա:Միտք
Կատեգորիա:Տրամաբանություն
Կատեգորիա:Փիլիսոփայական տրամաբանություն
Տրամաբանական տարրեր

**Տրամաբանական տարրեր**, էլեկտրոնային, էլեկտրական, էլեկտրամեխանիկական, ինչպես նաև պնևմատիկ սարքեր, որոնցով իրականացվում են պարզագույն (տարրական) տրամաբանական գործողությունները, կառուցվում թվանշանային հաշվողական մեքենաների թվաբանական և տրամաբանական հանգույցները։ Տրամաբանական տարրերի փոփոխականները կարող են ընդունել միայն 2 դիսկրետ արժեք․ «1», որը նշանակում է «ճիշտ է» և «0», որը նշանակում է «կեղծ է»։ Այս նշանակումը հնարավորություն է տալիս տրամաբանական գործողություններն արտահայտել թվանշանների տեսքով և իրականացնել թվաբանական գործողությունների նման։ Լայնորեն տարածված են «ոչ–և», «ոչ–կամ» տարրերի համակցությունից կազմված տրամաբանական տարրերը։ 60-ական թթ․ վերջերից դրանք պատրաստում են միայն կիսահաղորդչային ինտեգրալ սխեմաների տեսքով։ Ինտեգրալ տեխնոլոգիան հնարավորություն է տալիս միասնական պրոցեսով ստանալ մեծ քանակությամբ ամբողջական սխեմաներ, որոնք չափերով ավելի փոքր են, քիչ էներգիա են ծախսում, ավելի արագագործ ու հուսալի են։ Ըստ սխեմատիկ կառուցվածքի, տրամաբանական տարրերը բաժանվում են անմիջական կապով, դիոդ–տրանզիստորային, ռեզիստիվ կապով, տրանզիստոր–տրանզիստորային, էմիտերային կապով, ինժեկցիոն ինտեգրալային կապով և այլ տրամաբանական սխեմաների։ Տարրը բնութագրվում է արագագործությամբ, հուսալիությամբ, ինտեգրման աստիճանով, կայունությամբ և այլն։

Կատեգորիա:Տրամաբանական գործողություններ
Կատեգորիա:Միկրոէլեկտրոնիկա
Տրամաբանականը և պատմականը

**Տրամաբանականը և պատմականը**, փիլիսոփայական կատեգորիաներ, որոնք արտահայտում են պատմական պրոցեսի երկու կողմերը։ Ըստ մատերիալիստական դիալեկտիկայի, տրամաբանականը պատմական զարգացումը պայմանավորող օրինաչափ կարգն է, որը ճանաչողության (գիտության) մեջ գիտակցվում է որպես պատմական երևույթների հաջորդափոխության օբյեկտիվ տրամաբանություն։ Իսկ պատմականը իրերի կոնկրետ ընթացքն է, եզակի երևույթների իրական բազմազանությունը ժամանակի մեջ։ Պատմության օբյեկտիվ տրամաբանությունը` որպես պատմական անհրաժեշտություն, սակայն նախապես տրված մի հենք չէ, որի համաձայն իրականանում է պատմության կոնկրետ ընթացքը։ Այն ոչ թե դրսևորվում, այլ ինքը կազմավորվում է կոնկրետ եղելությունների բազմազանության մեջ, նրանց փոփոխության ու զարգացման ընթացքում։ Այսպիսի ըմբռնմամբ, պատմական երևույթները չեն նսեմացվում, դարձվում պատմական անհրաժեշտության սոսկական երևութացումներ, այլ պահպանում են իրենց ինքնուրույն արժեքն ու անկրկնելի նշանակությունը։ Գիտական հետազոտության մեջ տրամաբանականը և պատմականը ներկայանում են իբրև միմյանց լրացնող մեթոդներ, անհնար է երևույթների զուտ պատմական նկարագրություն առանց դրանց ընտրության, արժեքավորման և հաջորդափոխության սահմանման սկզբունքի, իսկ տրամաբանականը նույն պատմականն է՝ վերացարկված իր կոնկրետությունից, առարկայի մտավոր կառուցումն է հասկացությունների համակարգի ծավալման միջոցով։ Ամեն մի բարձր զարգացած ամբողջություն կարող է ելակետ դարձվել իր պատմության ընթացքի վեր հանման համար, եթե ճանաչված են այդ ամբողջության կառուցվածքի և գործողության օրինաչափությունները՝ նրա ներքին տրամաբանությունը։ Ըստ այդմ կարող է կատարվել պատմության (այդ ամբողջության գոյացման ընթացքի) վերակառուցում՝ ազատված այն կոնկրետ եղելություններից, որոնք պատահական են տվյալ ամբողջության կազմավորման տեսակետից։ Այսպես, կապիտալիզմի` որպես ապրանքային արտադրության զարգացման բարձրագույն աստիճանի, վերլուծությունը Կ․ Մարքսը դարձրել է ելակետ միաժամանակ նաև ապրանքային արտադրության զարգացման պատմական ընթացքի տրամաբանորեն շտկված շարադրանքի համար։

Կատեգորիա:Փիլիսոփայություն
Կատեգորիա:Մարքսիզմ
Լյուքսեմբուրգի ֆուտբոլի առաջնություն 1964-1965

**Լյուքսեմբուրգի ֆուտբոլի առաջնություն 1964-1965**, Լյուքսեմբուրգի 51-րդ ֆուտբոլի առաջնությունը։ Մրցաշարի չեմպիոն է դարձել «Ստադ Դյուդելանժը»։ Մրցաշարին մասնակցել է 12 թիմ։

## Արտաքին հղումներ
* Վիճակագրությունը RSSSF կայքում

Կատեգորիա:Լյուքսեմբուրգի ֆուտբոլի առաջնություն
Կատեգորիա:1964 ֆուտբոլում
Կատեգորիա:1965 ֆուտբոլում
Շապոկլյակ (կերպար)

**Շապոկլյակ** կամ **Պառավ Շապոկլյակ** (), մանկական պատմվածքների և մուլտֆիլմերի բացասական հերոսուհի, Չեբուրաշկայի և Կոկորդիլոս Գենայի հակառակորդը։ Անվանվել է հնաոճ շապոկլյակ գլխարկի անունով։

## Նկարագիր
Համաձայն «Կոկորդիլոս Գենան և իր ընկերները» գրքի՝ Շապոկլյակի զբաղմունքը «չարիք հավաքելն է» (), մուլտիպլիկացիոն կինոնկարում նրա երգի բառերն են՝

Շապոկլյակը իր ռիդիկյուլում ապրող Լարիսկա առնետի օգնությամբ քաղաքի անմեղ բնակիչների գլխին դաժան խաղեր է սարքում։ Շփվելով Կոկորդիլոս Գենայի և Չեբուրաշկայի հետ՝ կամաց-կամաց ուղղվում է, սակայն մուլտֆիլմի յուրաքանչյուր սերիայի սկզբում էլի խուլիգանություն է անում։

## Նախատիպ
Շապոկլյակի առիթով իր հարցազրույցներից մեկում Էդուարդ Ուսպենսկին խոստովանել է, որ հերոսուհուն ստեղծելուց առաջնորդվել է իր առաջին կնոջ կերպարով, իսկ նկարիչ Լեոնիդ Շվարցմանը, ով ստեղծել է կերպարի արտաքին տեսքը, ասել է, որ նկարել է իր զոքանչին։

## Կերպարով մուլտֆիլմեր
* «Կոկորդիլոս Գենան» — 1969
* «Չեբուրաշկան» — 1971
* «Շապոկլյակ» — 1974
* «Չեբուրաշկան դպրոց է գնում» — 1983

## Ծանոթագրություններ

Կատեգորիա:Գրական հերոսներ
Կատեգորիա:Մուլտհերոսներ այբբենական կարգով
Կատեգորիա:Մուլտֆիլմերի կերպարներ
Փիլիսոփաները (ֆիլմ, 2013)

**«Մթությունից հետո»** (, ավելի հայտնի է որպես **«Փիլիսոփաները»**, ), 2013 թվականի գիտաֆանտաստիկ հոգեբանական թրիլեր, որի ռեժիսորն ու սցենարիստը Ջոն Հադլսն է։ Ֆիլմի պրեմիերան տեղի է ունեցել 2013 թվականի հուլիսի 7-ին։

## Սյուժե
Ջակարտայի քոլեջներից մեկի դասախոսն առաջարկում է իր ուսանողներին որպես քննություն անցկացնել մի մտային փորձարկում։ Օգտագործելով միայն տրամաբանություն` մասնակիցները պետք է որոշեն, թե ով է իրենցից արժանի տեղ գտնել ստորերկրյա կացարանում` միակ վայրը, որտեղ կարելի է փրկվել մոտեցող միջուկային աղետից։ Կացարանը նախատեսված է 10 մարդկանց համար, սակայն ուսանողների թիվը 21 է։ Նրանք պետք է որոշեն, թե ով է ապրելու, իսկ ով՝ մահանալու։ Ըստ փորձի կանոնների՝ յուրաքանչյուր ուսանող ունի որոշ ունակություններ և ոչ պակաս եզակի խնդիրներ։
Ուսանողները մի քանի անգամ իրար ետևից փորձում են գտնել ամենաարժանիներին՝ միջուկային աղետից հետո մարդկության վերածննդի համար։

## Դերերում
 
* Սոֆի Լով - Պետրա
* Ռիս Ուեյկֆիլդ - Ջեյմս
* Ջեյմս Դարքի - Էրիկ Զիմիտ
* Բոննի Ռայթ - Ջորջինա
* Դարիլ Սաբարա - Չիպս
* Ֆրեդի Ստրոմա - Ջեք
* Քեթի Ֆինդլի - Բոնի
* Ջորջ Բլագդեն - Էնդի
* Էրին Մորիարտի - Վիվիան
* Մայա Միտչել - Բեատրիս
* Յակոբ Արտիստ - Պարկեր
* Սինտա Լաուրա - Ուտամի
* Ֆիլիպա Քուլթարդ - Փոպի
* Հոփ Օլաիդ Ուիլսոն - Օմոսեդե
* Աբի Սինհա - Կավի
* Թոբի Սեբաստիան - Ռասսել
* Մելիսա Լե-Վու - Փլամ
* Դարիուս Հոմայուն - Տոբի
* Թասեր Հասան - Նելսոն
* Շանել Բիանկա - Միտզի
* Նատաշա Գոտ - Յոշիկո
* Քորի Բրաուն - Գլեն

## Ծանոթագրություններ

## Արտաքին հղումներ
* Ֆիլմի պաշտոնական կայք
* «Փիլիսոփաները » ֆիլմը ԿինոՊոիսկ կայքում 
* «Փիլիսոփաները » ֆիլմը Internet Movie Database կայքում 
* «Փիլիսոփաները » ֆիլմը Rotten Tomatoes կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ֆիլմեր բունկերում
Մենք Միլլերներն ենք

**«Մենք Միլլերներն ենք»** (), 2013 թվականի ամերիկյան կատակերգություն, որի ռեժիսորն է Ռոուսոն Մարշալ Թորբերը։ Գլխավոր դերերում են Ջենիֆեր Էնիսթոնը, Ջեյսոն Սուդեյկիսը, Էմմա Ռոբերթսը և Ուիլ Պոուլտեր։ Ֆիլմի պրեմիերան կայացել է 2013 թվականի օգոստոսի 7-ին։

## Սյուժե
Դեյվիդ Բերկը զբաղվում է թմրանյութերի մանրածախ վաճառքով։ Նրա հաճախորդների թվում են խոհարարներ և տնային տնտեսուհիներ։ Երեխաներին նա թմրանյութ չի վաճարում՝ իրեն համարելով սկզբունքային մարդ։ Դեյվիդն իրոք բավական լավ է վերաբերվում երեխաներին, բայց դա չի մնում անպատիժ. նա փորձում է օգնել դեռահաս տղային, ով փորձանքի մեջ էր ընկել, բայց նրա վրա հարձակվում են և խլում թմրանյութը և փողերը։ Դեյվիդը անելանելի իրավիճակի մեջ է, քանի որ չի կարող հատուցել իր մատակարար Բրեդին։ Միակ ելքը թմրանյութերի մեծ քանակություն անցկացնելն է Մեքսիկա-ԱՄՆ սահմանով։

## Դերերում
 
* Ջեյսոն Սուդեյկիս - Դեյվիդ Քլարկ / Դեյվիդ Միլլեր
* Ջենիֆեր Էնիսթոն - Սառա Օ'Ռիլի / Սառա Միլլեր 
* Էմմա Ռոբերթս - Քեյսի Մեթսի / Քեյսի Միլլեր 
* Ուիլ Պոուլտեր - Քենի Ռոսմոր / Քենի Միլլեր
* Էդ Հելմս - Բրեդ Ֆիցգերալդ
* Նիք Օֆերման - Դոն Ֆիցջերալդ
* Քեթրին Հան - Էդիթ Ֆիցջերալդ
* Մոլի Քուին - Մելիսա Ֆիցջերալդ 
* Թոմեր Սիսլի - Պաբլո Չակոն
* Մեթյու Ուիլինգ - միաչքանի
* Լուիս Գուզման - մեքսիկացի ոստիկան
* Թոմաս Լենոն - Ռիկ Նաթանսոն
* Մարկ Լ. Յանգ - Սքոթի
* Քեն Մարինո - Թոդ
* Լորա-Լեյգ - Քիմբերլի

## Ծանոթագրություններ

## Արտաքին հղումներ
* Ֆիլմի պաշտոնական կայք
* «Մենք Միլլերներն ենք» ֆիլմը ԿինոՊոիսկ կայքում 
* «Մենք Միլլերներն ենք» ֆիլմը Internet Movie Database կայքում 
* «Մենք Միլլերներն ենք» ֆիլմը Box Office Mojo կայքում
* «Մենք Միլլերներն ենք» ֆիլմը Rotten Tomatoes կայքում
* «Մենք Միլլերներն ենք» ֆիլմը Metacritic կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր դիսֆունկցիոնալ ընտանիքների մասին
Ալիքային փաթեթ

մինի
**Ալիքային փաթեթ** քվանտային մեխանիկայում, տարածության սահմանափակ տիրույթում տեղափակված *ալիքային դաշտ*։ Իրական ալիքային դաշտերը սահմանափակ են թե տարածության, թե ժամանակի մեջ։

## Բնության մեջ
Բնության մեջ պատահում են նաև համեմատաբար փոքր տարածական չափերի ալիքային դաշտեր, որոնք կոչվում են ալիքային փաթեթներ։ Ալիքային փաթեթը կարելի է ներկայացնել որպես նույն ուղղությամբ տարածվող անթիվ մոնոքրոմատիկ ալիքների վերադրում։

Ալիքային փաթեթը բնորոշվում է այնպիսի ալիքային ֆունկցիայով, որին համապատասխանող վիճակում (մասնիկը տեղափակված է ծավալի որոշակի տարրում) մասնիկի թե կոորդինատները և թե իմպուլսները չունեն ճշգրիտ արժեքներ։

Ալիքային փաթեթի կենտրոնը շարժվում է այնպես, ինչպես համապատասխան դասական մասնիկը։ Վակումում մասնիկի վիճակը պատկերող փաթեթը կազմող առանձին մոնոքրոմատիկ ալիքները տարածվում են տարբեր փուլային արագությամբ, որի հետևանքով ալիքային փաթեթը ժամանակի ընթացքում ճապաղվում է տարածության մեջ։ Էլեկտրամագնիսական ալիքներից կազմված փաթեթը ճապաղվում է միայն անհամասեռ միջավայրում։

Կատեգորիա:Ալիքային երևույթներ
Կատեգորիա:Քվանտային մեխանիկա
Ալիքային հավասարում

**Ալիքային հավասարում**, վերջավոր v արագությամբ տարածվող տատանողական տարբեր պրոցեսներ նկարագրող մասնակի ածանցյալներով դիֆերենցիալ հավասարում։ Օրինակ, լարի տատանումը նկարագրվում է՝
:\frac{\partial^2 U}{\partial t^2}=a^2\frac{\partial^2 U}{\partial x^2}

ալիքային հավասարումով (a հաստատուն է և կախված է լարի ձգվածությունից և խտությունից)։ Ալիքային հավասարումը երկչափ և եռաչափ միջավայրերի համար համապատասխանաբար կլինի՝
:\frac{\partial^2 U}{\partial t^2}=a^2(\frac{\partial^2 U}{\partial x^2}+\frac{\partial^2 U}{\partial y^2})

և

:\frac{\partial^2 U}{\partial t^2}=a^2(\frac{\partial^2 U}{\partial x^2}+\frac{\partial^2 U}{\partial y^2}+\frac{\partial^2 U}{\partial y^2})

Ալիքային հավասարման լուծումը կախված է սկզբնական պայմաններից (U-ի և \frac{\partial U}{\partial t}–ի արժեքներից, երբ t=0) և եզրային պայմաններից (ալիքային հավասարման ուսումնասիրման տիրույթի եզրում U ֆունկցիայի կամ նրա ածանցյալների արժեքից)։

Կատեգորիա:Ֆիզիկայի հասկացություններ
Կատեգորիա:Մասնակի ածանցյալներով դիֆերենցիալ հավասարումներ
Обійми (երգ)

**«Обійми»**, ուկրաինական «Օկեան Էլզի» ռոք խմբի առաջին սինգլը «Земля» ձայնասկավառակից։ 2013 թվականի փետրվարի 27-ին տեղի ունեցավ տեսահոլովակի պրեմիերան, որի ռեժիսորը բրիտանացի Հովարդ Գրինհոլն է։

Այս երգն ունի նաև մեկ այլ տարբերակ, որը կատարում է միայն Սվյատոսլավ Վակարչուկը՝ փոփոխած բառերով։

## Ստեղծագործություն
# Обійми (3:46)

## Բառեր
Երաժշտության և բառերի հեղինակն է Սվյատոսլավ Վակարչուկը։ 
Коли настане день,
Закінчиться війна,
Там загубив себе,
Побачив аж до дна

Обійми мене, обійми мене, обійми
Так лагідно і не пускай,
Обійми мене, обійми мене, обійми
Твоя весна прийде нехай.

І от твоя душа
Складає зброю вниз,
Невже таки вона
Так хоче теплих сліз?

Обійми мене, обійми мене, обійми
Так лагідно і не пускай,
Обійми мене, обійми мене, обійми
Твоя весна прийде нехай.

## Երաժիշտներ
# Սվյատոսլավ Վակարչուկ՝ վոկալ
# Վլադիմիր Օպսենիցա՝ կիթառ
# Դենիս Դուդկո՝ բաս կիթառ
# Միլոշ Էլիչ՝ ստեղնաշարային գործիքներ
# ԴԵնիս Գլինին՝ հարվածային գործիքներ։

## Արտաքին հղումներ
* Երգը Mp3Party  կայքում  բեռնելու համար 
*  Սինգլը best-muzon  կայքում

Կատեգորիա:Օկեան Էլզի
Ինդիաների գլխավոր արխիվ

**Ինդիաների գլխավոր արխիվ** (), շինություն Իսպանիայի Սևիլյա քաղաքում, որտեղ պահպանվում են Հյուսիսային ու Հարավային Ամերիկաներում և Ֆիլիպիններում իսպանական կայսրության պատմությանը վերաբերող փաստաթղթեր։ Կառույցը իսպանական Վերածննդի ոճի նմուշ է՝որոշ իտալականացված տարրերով։ Նախագծի հեղինակը ճարտարապետ Խուան դե Էռերան է։ Շինությունը 1987 թվականին ՅՈՒՆԵՍԿՕ-ն ներառել է Համաշխարհային ժառանգության օբյեկտների ցանկում։

## Ծանոթագրություններ

Կատեգորիա:Համաշխարհային ժառանգություն Իսպանիայում
Մեծ Կոչմես

**Մեծ Կոչմես** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուսա գետի ձախ ափից 214 կմ հեռավորության վրա։ Գետի երկարությունը կազմում է 198 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050200112103000068477
* Կոդը ըստ հիդրոլոգիական հետազոտության (ՌԴ) — 103006847
* Ավազանի կոդը — 03.05.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Անատոլի Ալեքսանդրով

**Անատոլի Պետրովիչ Ալեքսանդրով** (), ռուս խորհրդային ֆիզիկոս, ԽՍՀՄ ԳԱ ակադեմիկոս (1953)։ ԽՄԿԿ անդամ 1962 թվականից, ԽՄԿԿ Կենտկոմի անդամ 1966 թվականից։

## Կենսագրություն
Ծնվել է հունվարի 31 (փետրվարի 13)-ին, Կիևի մարզի Տարաշլի քաղաքում։ 1946-1955 թվականներին ղեկավարել է ԽՍՀՄ ԳԱ ֆիզիկական պրոբլեմների ինստիտը։ 1960 թվականից Ի. Վ. Կուրչատովի անվան ատոմային էներգիայի ինստիտուտի տնօրենն է։

## Աշխատություններ
Անատոլիի աշխատությունները վերաբերում են դիէլեկտրիկների ֆիզիկային, բարձրամոլեկուլային միացությունների հատկություններին, ատոմային էներգետիկային։ Անատոլին սոցիալիստական աշխատանքի կրկնակի հերոս է (1954, 1960), Լենինյան մրցանակի (1959) և ԽՍՀՄ պետական մրցանակների (1942, 1949, 1951, 1953) դափնեկիր։

## Ծանոթագրություններ

Կատեգորիա:Ռուս ֆիզիկոսներ
Կատեգորիա:Ֆիզիկոսներ այբբենական կարգով
Կատեգորիա:Խորհրդային գյուտարարներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:20-րդ դարի ֆիզիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Ռուս գյուտարարներ
Կատեգորիա:Խորհրդային ֆիզիկոսներ
Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ԽՍՀՄ ԳԱ թղթակից անդամներ
Կատեգորիա:Ռուսաստանի ԳԱ իսկական անդամներ
Կատեգորիա:Ռուս քաղաքական գործիչներ
Կատեգորիա:Անձինք նամականիշերի վրա
Կատեգորիա:ԽՄԿԿ անդամներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՄԿԿ 25-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Ազգային ակադեմիաների անդամներ
Լյուքսեմբուրգի ֆուտբոլի առաջնություն 1967-1968

**Լյուքսեմբուրգի ֆուտբոլի առաջնություն 1967-1968**, Լյուքսեմբուրգի 54-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։

## Արտաքին հղումներ
* Վիճակագրությունը RSSSF կայքում

Կատեգորիա:Լյուքսեմբուրգի ֆուտբոլի առաջնություն
Կատեգորիա:1967 ֆուտբոլում
Կատեգորիա:1968 ֆուտբոլում
Դենիս Դուդկո

**Դենիս Յուրիի Դուդկո** (), ուկրաինացի երգիչ, «Օկեան Էլզի» ռոք խմբի բաս-կիթառահար։

## Կենսագրություն
Երաժշտությամբ սկսել է զբաղվել դեռ մանկուց՝ 6 տարեկանից, երբ սկսել է հաճախել երաժշտական դպրոց, ջութակի բաժին։ Հետագայում ընդունվել է Խարկովի միջնակարգ մասնագիտացված երաժշտական դպրոց-ինտերնատ, կոնտրաբասի դասարան։ Ապա ընդունվել է Խարկովի Ի. Պ. Կոտլյարևսկու անվան արվեստների համալսարանի ջազային ֆակուլտետ, ջազային կոնտրաբասի և բաս-կիթառի դասարան։ 1998 թվականին համալսարանն ավարտելուց հետո դասավանդել է Խարկովի Բ. Մ. Լյատոշինսկու անվան երաժշտական ուսումնարանում, Ի. Պ. Կոտլյարևսկու անվան արվեստների ազգային համալսարանում և Խարկովի մշակույթի ակադեմիայում կոնտրաբասի և բաս-կիթառի դասարանում։

1995 թվականից եղել է հանրահայտ «Схiд-Side» ջազային խմբի անդամ։

2004 թվականի ամառվանից «Օկեան Էլզի» ռոք խմբի բաս-կիթառահարն է։

## Անձնական կյանք
Ամուսնալուված է։ Ունի որդի և դուստր։

## Արտաքին հղումներ
* http://dudkomusic.com 
* http://ocean-elzy.ru 
* http://www.ocean-elzy.net/sostav/denis-dudko/

Կատեգորիա:Օկեան Էլզի
Կատեգորիա:Ուկրաինացի երգիչներ
Կատեգորիա:Ուկրաինացի կիթառահարներ
Կատեգորիա:Ուկրաինացի երաժիշտներ
Ջիբութիի ֆուտբոլի ազգային հավաքական

**Ջիբութիի ֆուտբոլի ազգային հավաքական**, ֆուտբոլի ազգային հավաքական, որը Ջիբութին ներկայացնում է ֆուտբոլի միջազգային խաղերում։ Համարվում է աշխարհի ամենաթույլ հավաքականներից։ Երբեք չի մասնակցել Ֆուտբոլի աշխարհի առաջնությանը և Աֆրիկայի գավաթին։ ՖԻՖԱ-ի դասակարգման աղյուսակում զբաղեցնում է 207-րդ հորիզոնականը։ Հավաքականի մականունն է Riverains de la Mer Rouge («Կարմիր ծովի ձկնորսներ»)։

## Պատմություն
### Ֆրանսիական Սոմալիլենդ

### Ջիբութի
## Մարզիչներ

## Ներկա կազմ
## Ծանոթագորթյուն

## Արտաքին հղումներ
* Ջիբութիի հավաքականը ՖԻՖԱ-ի պաշտոնական կայքում
Կոլետո Ֆավա

**Կոլետո Ֆավա** (), 1500 մետր բարձրությամբ բլուր է Իտալիայի Պիեմոնտ մարզում։

## Ճագարը
2005 թվականին Վիեննայի «Ջելիտին» () արտ խումբը բլրի լանջին ստեղծել է հսկայական թավշե վարդագույն ճագար։ Ստեղծագործությունը ունի 60 մ երկարություն, 6 մ լայնություն։ Ճագարը լցված է ծղոտով։ Ստեղծագործ խումբը հույս ունի, որ լեռնագնացները կմագլցեն ճագարի վրա։

«Ճագար»-ի (*Hase*) բացումը տեղի է ունեցել 2005 թվականի սեպտեմբերի 18-ին, ժամը 11:30-ին։ Նախատեսված է, որ այն կգոյատևի մինչև 2025 թվականը։ Ստեղծագործական խումբը գտնում է, որ մինչև այդ տեղումներն ու եղանակային այլ երևույթները կքայքայեն «Ճագար»-ին։

## Ծանոթագրություններ

## Արտաքին հղումներ
* «Ջելիտին» խմբի մամլո ասուլիսը  
* Ananova-ի մասին  

Կատեգորիա:Իտալիայի աշխարհագրություն
Կատեգորիա:Բլուրներ այբբենական կարգով
Ատլանտիդա (Ուրուգվայ)

**Ատլանտիդա** (), առողջարանային քաղաք Ուրուգվայի հյուսիսում և համանուն մունիցեպալիտետի վարչական կենտրոն, որն ընդգրկված է Ուրուգվայի Կանելոնես նահանգի կազմում։ Համարվում է Կոստա դե Օրո ծովափնյա առողջարանային տարածաշրջանի մասը։

## Բնակչություն
2011 թվականին անցկացված մարդահամարի տվյալներով Ատլանտիդայի բնակչության թվաքանակը եղել է 5,562.: 2010 թվականին *Intendencia de Canelones*-ը ընտրությունների նախօրյակին արձանագրել է, որ քաղաքում ապրում է 10.393 մարդ
thumb|Location map of the Municipality of Atlántida
 
**Աղբյուրը**՝ *Instituto Nacional de Estadística de Uruguay*

## Ծանոթագրություններ

Կատեգորիա:1911 թվականին հիմնադրված բնակավայրեր
Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Սան Սալվադոր դու Տոկանտինս

** Սան Սալվադոր դու Տոկանտինս ** (), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպիի գավառի կազմի մեջ։ Բնակչությունը կազմում է 2843 մարդ՝ 2006 թվականի տվյալներով։ Գրավում է 1 422,025 կմ2 տարածք։ Բնակչության խտությունը՝ 2,0 մարդ/կմ²։

## Վիճակագրություն
* Համախառն ներքին արդյունքը, 2003 թվականի դրությամբ, կազմում է 9.273.593,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
* Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.316,74 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
* Մարդկային ներուժի զարգացման ինդեքսը, 2000 թվականի դրությամբ, կազմում է 0,628 (տվյալները՝ ՄԱԿ-ի զարգացման ծրագրի)։

## Արտաքին հղումներ
* Տեղեկություններ Սան Սալվադոր դու Տոկանտինսի մասին

Կատեգորիա:Բրազիլիայի բնակավայրեր
Կատեգորիա:Տոկանտինս նահանգի բնակավայրեր
Փի-Վիի մեծ արկածը

**«Փի-Վիի մեծ արկածը»** (), ամերիկյան արկածային կինոկատակերգություն, ռեժիսոր Թիմ Բարթոնի առաջին լիամետրաժ գեղարվեստական ֆիլմը, որտեղ Փոլ Ռուբենսը խաղում է Փի-Վի Հերմանի դերը։ Նա նաև սցենարի համահեղինակն է Ֆիլ Հարթմանի և Մայքլ Վարհոլի հետ միասին։ Երկրորդական դերերում խաղում են Էլիզաբեթ Դեյլին, Մարկ Հոլթոնը, Դիանա Սելինջերը և Ջուդ Օմենը։ Այն 1948 թվականին նկարահանված իտալական «Հեծանվի գողերը» դասական  ֆիլմի պարոդիան է, որտեղ Փի-Վի Հերմանը, մտնելով աշխարհածավալ որոնումների մեջ, փորձում է գտնել իր գողացված հեծանիվը։

«Փի Վի Հերման շոուի» թատերական հաջողությունից հետո Փոլ Ռուբենսը սկսել է գրել ֆիլմի սցենարը, երբ վարձվել էր Warner Bros.-ի կողմից։ Պրոդյուսերները և Ռուբենսը վարձել են Բարթոնին՝ նրա «Վինսենտ» և «Ֆրանկենվինի» կարճամետրաժներից տպավորված, որպեսզի նա նկարահանի ֆիլմը։ Նկարահանումները տեղի են ունեցել Կալիֆորնիայում և Տեխասում։

Ֆիլմը թողարկվել է 1985 թվականի օգոստոսի 9-ին և հենց միայն Հյուսիսային Ամերիկայում դրա ցուցադրումն ապահովել է 40 միլիոն ամերիկյան դոլարից ավելի շահույթ։ Ֆիլմն առաջադրվել է «Երիտասարդ արտիստ» մրցանակաբաշխությանը, ունեցել շարունակություն՝ *Big Top Pee-wee* (1988), այնուհետև *Pee-wee's Big Holiday* (2016) կատակերգությունների տեսքով։

## Սյուժե
thumb|ձախից|«Պի-Վիի մեծ արկածը» ֆիլմի հեծանիվը, որը ցուցադրված է հեծանիվների ցուցահանդեսին Carnegie Science Center-ում։
Փի-Վի Հերմանը (Փոլ Ռուբենսի կատակերգական մականունը, համանուն հեռուստանախագծի գլխավոր դեմքը) հասուն տղամարդ է, ով կյանքին նայում է մանկական մտածելակերպով և շատ ցածրահասակ է։ Շուտով հասարակության սիրելիին հասնում է կյանքի ամենամեծ դժբախտությունը․ չարագործների կողմից գողացվում է իր հրաշք-հեծանիվը։ Դրա որոնումները շուտով դառնում եմ մեծ արկածներ, որի վերջում մարդուկը ձեռք է բերում նոր ընկերներ և դառնում է լրտեսական մարտաֆիլմի իսկական հերոս։

## Դերակատարներ
* Փոլ Ռուբենս՝ Փի-Վի Հերման 
* Էլիզաբեթ Դեյլի՝ Դոթի
* Մարկ Հոլթոն՝ Ֆրենսիս Բաքսթոն
* Դիանա Սելինջեր՝ Սիմոն
* Ջուդ Օմեն՝ Միքի Մոռելլի
* Ալիս Նունն՝ Լարջ Մարջ
* Ֆիլ Հարթան՝ Լրագրող
* Ջոն Հարրիս՝ Էնդի
* Կարմեն Ֆիլպի՝ Հոբո Ջեք 
* Ջեն Հուքս՝ Թինա
* Ջեյսոն Հարվի՝ Քևին Մորթոն
* Թոնի Բիլլ՝ Թերրի Հոթորն
* Քլիվ Հոլ՝ Գոդզիլլա
** Քլիվ Հոլլ՝ նաև հանդես է գալիս որպես Սատանայի օգնական-մոտոցիկլավար

## Ծանոթագրություններ

## Արտաքին հղումներ
* 
* 
* 
* *[http://boxofficemojo.com/movies/?id=peeweesbigadventure.htm Փի-Վիի մեծ արկածը]*-ը Box Office Mojo-ում

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1985 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան կինոկատակերգություններ
Կատեգորիա:Թիմ Բարթոնի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում Տեխասում
Ցինկի օրգանական միացություններ

**Ցինկօրգանական միացություններ**,մոլեկուլում Zn-C կապ պարունակող մետաղօրգանական միացություններ։ Առաջինը սինթեզել է անգլիացի քիմիկոս Է․Ֆրանկլենդը (1849)։ Ալկիլ ցինկօրգանական միացությունները հեղուկներ են, արիլները՝ բյուրեղականնյութեր։ Խառը ցինկօրգանական միացությունները սպիտակ, չհալվող, օրգանական լուծիչներում լուծելի նյութեր են։ Ցածր մոլեկուլային ցինկօրգանական միացությունները քիմիապես ակտիվ են՝ ինքնաբոցավառվում են օդում, փոխազդում սպիրտների, թթուների, ամինների, ալդեհիդների հետ, CO2–ի հետ առաջացնում են կարբոնաթթուների աղեր, էլեկտրոնների դոնորների հետ՝ կոմպլեքսային միացություններ, ջրում արագ հիդրոլիզվում են։ Ցինկօրգանական միացությունները ստանում են ցինկի հալոգենիդների և մագնեզիումօրգանական միացությունների կամ ալկիլհալոգենիդների և Zn–Сu համաձուլվածքների փոխազդմամբ։ Ցինկօրգանական միացությունները քիմիական հատկություններով նման են ոչ անցումային մետաղների մետաղօրգանական միացություններին, սակայն, պակաս ռեակցիոնունակ են, քան լիթիում և մագնեզիում օրգանական միացությունները։ Օգտագործվում են օրգանական սինթեզում և որպես կատալիզատորներ։
Իմ հապալասե գիշերներ

**«Իմ հապալասե գիշերներ»** (), ռեժիսոր Վոն Կար Վայի մելոդրաման։

## Սյուժե
Ջերեմին գաղթել է Մանչեսթերից և այժմ Նյու Յորքում փոքրիկ սրճարան ունի։ Մի օր Էլիզաբեթը գալիս է սրճարան, որպեսզի գտնի իր ընկերոջը, սակայն Ջերեմին ասում է, որ իր ընկերը դավաճանում է իրեն։ Կինը մնում է սրճարանում ողջ երեկո, ուտում է հապալասե թխվածքաբլիթ, որը Ջերեմին է պատրաստում, հետո նրանք միմյանց պատմում են իրենց կյանքի պատմությունները։ Ջերեմին հիանալի հիշողություն ունի և բացատրում է Բեթին, որ բազում բանալիներ է պահում իր սրճարանում։ Յուրաքանչյուր բանալի ինչ-որ մարդու մի ամբողջ կյանքի պատմություն է ներառում։ Նա պահպանում է բանալիները, որովհետև հուսով է, որ մի օր այդ մարդիկ կվերադառնան իրենց պատմությունների հետևից։ Էլիզաբեթը Ջերեմիի մոտ է թողնում իր բնակարանի բանալին և հեռանում է։

## Դերերում
;Հիմնական
* Նորա Ջոնս՝ Էլիզաբեթ (Լիզի/Բեթ)
* Ջուդ Լոու՝ Ջերեմի
* Դևիդ Սթրեթերն՝ Առնի Քոուփլենդ
* Ռեյչել Վայս՝ Սյու Լին Քոուփլենդ
* Նատալի Փորտման՝ Լեսլի
;Երկրորդական
* Քեթ Փաուեր՝ Կատյա
* Ջոն Մելոյ՝ Սրճարանի տնօրեն
* Դեմետրիուս Բաթեր՝ Վաճառող
* Ֆրենկի Ֆեյսոն՝ Թրևիս
* Էդրիեն Լենոք՝ Սենդի
* Բենջամին Քեյնս՝ Ռենդի
* Մայքլ Հարթնեթ՝ Ակնոցով տղամարդ
* Մայքլ Մեյ՝ Ալոհա
* Չեդ Դևիս՝ Զուգընկեր
* Կատյա Բլումենբերգ՝ Զուգընկերուհի։

## Մրցանակներ և անվանակարգեր
Վոն Կար Վայը առաջադրվել է Կաննի միջազգային կինոփառատոնում «Ոսկե արմավենու», ինչպես նաև ֆիլմն առաջադրվել է Իսպանիայի Կինոգիրների մրցանակին որպես «Լավագույն օտարալեզու ֆիլմ»։

## Սաունդթրեք

Սաունդթրեքը թողարկվել է Blue Note Records լեյբլի կողմից։ Երգերը կատարում են ֆիլմի աստղեր Նորա Ջոնս, Քեթ Փաուերը, Ռայ Քուդերը, օսկարակիր երգահան Գուստավո Սանտաօլալյան, Օթիս Ռեդինգը, Կասանդրա Ուիլսոնը և Ամոս Լին։

#The Story – Նորա Ջոնս – 4:10
#Living Proof – Քեթ Փաուեր – 3:10
#Ely Nevada – Ռայ Քուդեր – 2:31
#Try a Little Tenderness – Օթիս Ռեդինգ – 3:19
#Looking Back – Ռութ Բրաուն – 4:16
#Long Ride – Ռայ Քուդեր – 3:13
#Eyes on the Prize – Մևիս Սթեփլս – 4:06
#Yumeji's Theme – Չիկարա Ցուզուկի – 2:22
#Skipping Stone – Ամոս Լի – 2:21
#Bus Ride – Ռայ Քուդեր – 2:58
#Harvest Moon (Նեյլ Յանգ) – Կասանդրա Ուիլսոն – 4:44
#Devil's Highway – Հելո Սթրենջեր – 5:34
#Pajaros – Գուստավո Սանտաօլալյա – 2:22
#The Greatest – Քեթ Փաուեր – 3:24

## Ծանոթագրություններ

## Արտաքին հղումներ
*
*
*

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների դրամա ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2007 ֆիլմեր
Կատեգորիա:StudioCanal ֆիլմեր
Կատեգորիա:The Weinstein Company ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Հոնկոնգյան ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Չինական մելոդրամա ֆիլմեր
Կատեգորիա:Չինական ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:Թենեսիում նկարահանված ֆիլմեր
Կատեգորիա:2000-ականների ֆրանսիական ֆիլմեր
Բեռների միջազգային ավտոտրանսպորտային փոխադրումների պայմանագրի մասին կոնվենցիա (CMR)

thumb|230x230px|CMR անդամ երկրներ
**Բեռների միջազգային ավտոտրանսպորտային փոխադրումների մասին պայմանագրի կոնվենցիան (CMR)** ընդունվել է 1956 թվականի մայիսի 19-ին Ժնևում։ Ուժի մեջ է մտել 1961 թվականի հուլիսի 2-ից։ Ունի ՄԱԿ-ի կոնվենցիայի կարգավիճակ։ Կոչված է կարգավորելու այն հարաբերությունները, որոնք ծագում են միջազգային առևտրային բեռները ավտոտրանսպորտով փոխադրման ժամանակ։

## Կոնվենցիայի բովանդակությունը
Կոնվենցիայի պաշտոնական անվանումն է.
: անգլերեն լեզվով — **Convention on the Contract for the International Carriage of Goods by Road**;
: ֆրանսերեն լեզվով — **Convention relative au contrat de transport international de marchandises par route**.
Պաշտոնական հապավումը՝ **[[:en:en:CMR convention|CMR]]** (ֆրանսերեն լեզվով կոնվենցիայի անվանման հապավում)

Կոնվենցիայի մասնակից են 55 երկիր (գործնականում բոլոր եվրոպական երկրները և ԽՍՀՄ կազմի մեջ մտնող նորանկախ երկրները), այդ թվում Հայաստանը՝ 2006 թվականի հունիսի 6-ից։

Կոնվենցիան կիրառվում է ավտոտրանսպորտով բեռների փոխադրման ցանկացած հատուցելի պայմանագրի նկատմամբ, երբ բեռնափոխադրման ընդունման և առաքման վայրերը, որոնք նշված են պայմանագրում, գտնվում են տարբեր երկրներում, որոնցից առնվազն մեկը հանդիսանում է Կոնվենցիայի անդամ։

CMR-ը նախատեսում է, որ ավտոտրանսպորտով բեռների փոխադրման պայմանագիրը պետք է հաստատված լինի բեռի փոխադրման բեռնագրով։ CMR բեռնագիրը տրվում է երեք օրինակից՝ առաջինը տրվում է ուղարկողին, երկրորդը կցվում է ապրանքներին, երրորդը մնում է փոխադրողի մոտ։ Բեռնագիրը չի հանդիսանում շրջանառության և ապրանքի տնօրինման փաստաթուղթ։

Կոնվենցիան նաև սահմանում է փոխադրողի պատասխանատվությունը, պահանջների և տեղեկացումների ներկայացման ժամկետները։

## Նշումներ

## Գրականություն
* Внешнеэкономическая деятельность предприятия: Англо-русский словарь-справочник/ Под ред. проф. Л. Е. Стровского. — М: ЮНИТИ-ДАНА, 2002, с.483

## Արտաքին հղումներ
* Բեռների միջազգային ավտոտրանսպորտային փոխադրումների պայմանագրի մասին կոնվենցիայի պաշտոնական տեքստը 
* CMR կոնվենցիայի ամբողջական տեքստն անգլերեն լեզվով 
* CMR կոնվենցիայի ամբողջական տեքստն ռուսերեն լեզվով
* Примеры и тонкости заполнения CMR 

Կատեգորիա:Ադրբեջանի պայմանագրեր
Կատեգորիա:Ալբանիայի պայմանագրեր
Կատեգորիա:Ավստրիայի պայմանագրեր
Կատեգորիա:Բելգիայի պայմանագրեր
Կատեգորիա:ԽՍՀՄ պայմանագրեր
Կատեգորիա:Հայաստանի պայմանագրեր
Կատեգորիա:Միջազգային իրավունք
Կատեգորիա:Միջազգային կոնվենցիաներ
Կատեգորիա:Ուկրաինայի պայմանագրեր
Կատեգորիա:Ֆրանսիայի պայմանագրեր
Ամուր Ալադաղ

**Ամուր Ալադաղ**, լեռ Հայկական լեռնաշխարհում, Վանա լճի հարավարևելյան կողմում, Նեմրութ լեռնազանգվածում։ Ձգվում է մինչև լճափ, Կցվակ գյուղի մոտ։ Հյուսիսային կողմում տեղ տեղ կան անտառականներ։

## Ծանոթագրություններ

Կատեգորիա:Հայկական Տավրոս
Կատեգորիա:Բիթլիսի մարզի լեռներ